**Parlamenttivaalit** Beninissä järjestettiin 28. huhtikuuta 2019.

Taustaa
-------

Vaalipäivä vahvistettiin ministerineuvoston kokouksessa 9. tammikuuta 2019. Vuonna 2015 valitun Kansalliskokouksen istuntokausi päättyi maaliskuussa 2019.

Vaalijärjestelmä
----------------

Kansalliskokouksen 83 jäsentä valittiin suhteellisella vaalitavalla 24:ssa monijäsenisessä vaalipiirissä, jotka perustuivat maan 13 departementtiin.

Heinäkuussa 2018 otettiin käyttöön kiistelty uusi vaalilaki. Se toi 10 prosentin äänikynnyksen parlamenttiin pääsemiseksi, kun taas parlamentaariselle listalle vaadittu talletus kasvoi 8,3 miljoonasta frangista (12 860 euroa) 249 miljoonaan frangiin (385 824 euroa). Uudistusten tarkoituksena oli vähentää poliittisten puolueiden määrää, joita Beninissä on noin 200.

Kampanja
--------

Uudesta äänikynnyksestä johtuen useat vaaliliitot muodostettiin ennen vaaleja. Mukana oli aluksi yksi liittouma, joka tukee presidenttiä, ja opposition liittouma, johon kuuluu Forces Cauris pour un Bénin émergent (FCBE).

Vaikka FCBE:n johtaja ja entinen presidentti Thomas Boni Yayi kehotti oppositiopuolueita yhtenäisyyteen, vaikutti aluksi siltä, että jotkut oppositiopuolueet asettuvat ehdolle vaaleihin yksin, mukaan lukien Demokraattinen uudistuspuolue. Kuitenkin 16. tammikuuta 2019 ilmoitettiin, että oppositio muodostaa yhden blokin.

Lopulta vaaliin hyäksyttiin vain kaksi puolueblokkia, Bloc républicain (BR) (Republikaaninen ryhmittymä) ja Union progressiste (UP) (Progressiivinen liitto). Ne liittyvät molemmat presidentti Patrice Taloniin. Vaalitoimikunta hylkäsi viiden oppositioryhmän (PRD, UDBN, FCBE, USL ja Moele-Bénin) hakemukset.

Vaalin kulku
------------

Protestit uutta vaalilakia kohtaan kiellettiin, ja sitä uhmaavat protestoijat pidätettiin. Aikaisemmat presidentit Nicéphore Soglo ja Boni Yayi puhuivat molemmat protestitapahtumassa Cotonoussa, jossa poliisi käytti kyynelkaasua. Ennen vaaleja pidätettiin myös useita opposition aktivisteja ja poliittisia journalisteja.

Myös Beninin pääkaupungin Porto-Novon kaduilla nähtiin panssarivaunuja.

Vaalipäivänä NetBlocks raportoi sosiaalisen median julkaisufoorumeiden estosta ja samanaikaisesti lähes koko maan internetyhteyksien katkaisemisesta maassa.

Tulos
-----

Vaaliin osallistui 27.12 prosenttia äänioikeutetuista.

| Puolue | Ääniä | % | Paikkoja |
| --- | --- | --- | --- |
|  | Union progressiste (UP) | 645 214 | 56,22 | 47 |
|  | Bloc républicain (BR) | 502 411 | 43,78 | 36 |
| Mitätöidyt/tyhjät äänet |  | – | – |
| **Yhteensä** | **1 147 625** | **100** | **83** |
| Rekisteröityjä äänestäjiä/osallistujia | 4 992 399 | 27.12 | – |
| Lähde: Jeune Afrique |

Seuraukset
----------

Opposition johtajat kokoontuivat vaalin jälkeen ja vaativat, että presidentin on mitätöitävä vaalin tulos. Presidentin tiedottaja hylkäsi heidän haasteensa, mainitsi heidän toimintansa "pelon lietsomisena" ja sanoi, että äänestys suoritettiin lain mukaisesti.

Vaalien jälkeisiä mielenosoituksia tukahdutettiin aseellisesti Beninin kaupallisessa pääkaupungissa Cotonoussa. Armeijan ja poliisin joukot estivät entisen presidentti Boni Yayin kodin ympärille kokoontuneiden mielensoituksia keskiviikkona toukokuun 1. päivänä. Beninin sisäministeri kertoi ranskalaiselle uutistoimisto RFI:lle, että myöhemmin samana iltana Beninin turvajoukot "toimivat vastoin käskyjä" ja käyttivät "tappavia aseita" opposition protestoijia vastaan. Todistajat kertoivat AFP:lle, että kolme henkilöä kuoli. Kandin kaupungissa, joka sijaitsee Cotonousta 620 kilometriä pohjoiseen, protestoijat sytyttivät tuleen presidentti Talonin puuvillatehtaan. 

Boni Yayin mukaan kansa vaatii demokratian palauttamista, ja hän kutsui ihmisiä vastustamaan nykyistä presidenttiä. Kansalaisyhteiskunta ja ihmisoikeusryhmät sekä Beninissä, että sen ulkopuolella varoittivat tilanteesta. Ennen vaaleja Amnesty International totesi, että poliittisten aktivistien ja journalistien mielivaltaiset pidätykset ja iskut rauhallisia mielenosoituksia vastaan ovat saavuttaneet hälyttävän tason.

YK:n tiedottaja Stephane Dujarric kertoi toimittajille: "Huomioimme huolestuneina meneillään olevat jännitteet ja levottomuudet, jotka ovat johtaneet omaisuuden tuhoamiseen ja turvallisuusjoukkojen rajuihin reaktioihin."

Katso myös
----------

* Beninin politiikka
* Beninin poliittiset puolueet

Lähteet
-------

1. 1 2 3 4  Diallo, Fatoumata: Bénin : Patrice Talon fixe les législatives au 28 avril 2019 *Jeune Afrique*.  10.1.2019. Viitattu 2.2.2019. (ranskaksi)
2. ↑  Benin, Assemblée nationale (National Assembly), Electoral system *IPU Inter-Parliamentary Union*. IPU. Viitattu 2.2.2019. (englanniksi)(ranskaksi)
3. 1 2  Duhem, Vincent: Bénin : le nouveau code électoral suscite la polémique *Jeune Afrique*.  27.9.2018. Viitattu 2.2.2019. (ranskaksi)
4. ↑  L'opposition béninoise appelle à l'unité aux législatives *Voafrique*.  16.1.2019. AFP/Voafrique. Viitattu 2.2.2019. (ranskaksi)
5. ↑  Lawson, Benjamin: Bénin : L’opposition envisage de supprimer la Criet si elle gagne les élections législatives *La Nouvelle Tribune*.  17.1.2019. Viitattu 2.2.2019. (ranskaksi)
6. ↑  Bénin : des législatives sans opposition et sans réseaux sociaux Jeune Afrique, 28 April 2019
7. ↑  Législatives 2019 au Bénin: Seules les candidatures de l’Union progressiste et du Bloc républicain validées par la CENA La Nouvelle Tribune, 5 March 2019
8. 1 2 3  Benin holds vote with no opposition BBC News, 28 April 2019
9. ↑  Takkunen, Juho: Länsiafrikkalaisessa Beninissä käydään vaalit jännittyneissä tunnelmissa – kaduilla nähty panssarivaunuja *Yle Uutiset*.  28.4.2019. Yleisradio Oy. Viitattu 29.4.2019.
10. ↑  Internet blocked in Benin on election day *netblocks.org*.  28.4.2019.  en-US
11. ↑  Benin’s government has shut the internet ahead of an election that has no opposition *qz.com*.  en
12. ↑  Élections au Bénin: l'internet mobile et les réseaux sociaux fortement perturbés - RFI *rfi.fr*.  fr
13. ↑  TIVI: Internet kiinni ja tankit kadulle – vähän toisenlainen vaalikampanja *Tivi*. Viitattu 29.4.2019.
14. 1 2  IFES Election Guide | Elections: Benin National Assembly 2019 *www.electionguide.org*. Viitattu 10.1.2023.
15. ↑  Benin opposition wants vote annulled *BBC News, Benin*.  30.4.2019. BBC. Viitattu 30.4.2019. (englanniksi)
16. ↑  'Lethal force' used against Benin protesters *BBC News*.  2.5.2019. BBC. Viitattu 3.5.2019. (englanniksi)
17. ↑  Shots fired as post-election violence grips Benin *France24*.  2.5.2019. AFP/France24. Viitattu 3.5.2019. {{}}
18. ↑  Elijah, Samuel ja Sasse, Allegresse: UPDATE 2-Protesters in Benin clash with police in post-election violence *Reuters*.  2.5.2019.  Arkistoitu 3.5.2019. Viitattu 3.5.2019. (englanniksi)

Aiheesta muualla
----------------

* Somanou, Salifou: Benin’s resilient democracy poised to survive yet another deep crisis *The African*.  23.3.2019. Viitattu 1.5.2019. (englanniksi)
* Adewale, Adeniyi: Resolving Benin Republic political crisis *Thisday*.  21.4.2019. Thisday Newspapers LTD. Viitattu 1.5.2019. (englanniksi)
* Lou, Sifa: Unprecedented violence marred Sunday’s legislative election in Benin *The African*.  29.4.2019. Viitattu 1.5.2019. (englanniksi)
* Salifou, Soumanou: A sad day for Benin’s often-praised democracy *The African*.  28.4.2019. Viitattu 1.5.2019. (englanniksi)
* Bambi, Jerry: Violent protests in Benin over parliamentary election [Morning Call] *Africanews*.  2.5.2019. Viitattu 3.5.2019. (englanniksi)
* Benin protesters in violent clashes with security forces after polemic polls *Africanews*.  2.5.2019. Africanews/AFP. Viitattu 3.5.2019. (englanniksi)
* Elijah, Samuel ja Sasse, Allegresse: Protesters in Benin clash with police in post-election violence *Reuters*.  2.5.2019.  Arkistoitu 3.5.2019. Viitattu 3.5.2019. (englanniksi)
* How Benin's democratic crown has slipped *BBC News*.  6.5.2019. Viitattu 10.5.2019. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:2019 Beninese parliamentary election